 Akizungumza kwa njia ya simu kutoka Bagamoyo, Pialali alisema amesikia bondia Temba akitamba atamsambaratisha hivyo amemtaka ajue anakwenda Bagamoyo kutalii.“Kauli Temba imenifanya nicheke sana kwa kuwa nitampiga kipigo cha mbwa mwizi, kwani nitampiga kwa KO na nimejipanga kutangaza Bagamoyo kupitia mchezo wa ngumi kwani mabondia wote niliocheza nao walichezea kichapo,” alisema Pialali.Naye promota wa pambano hilo Muhsin Sharif alisema pambano hilo la Pialali na Temba lisilo la ubingwa ambalo ni la raundi sita litasindikizwa na mapambano mengine likiwepo la akina dada.Promota huyo aliyataja mapambano kuwa ni la wanawake kati ya Joyce Awino dhidi ya Mariam Tembo, Abdallah Pazi atakumbana na George Dimoso, Frank `Lampard’ atamvaa Mwaite Juma wakati Jacob Mganga wa Tanga atapambana na Maono Ally.Mapambano hayo ni kwa ajili ya kutoa burudani kwa wakazi wa Bagamoyo pamoja na vitongoji vyake.